Federația „Solidaritatea Sanitară”: sistemul asigurărilor de malpraxis este nefuncțional. Pacienții nu primesc despăgubiri
Federația „Solidaritatea Sanitară” avertizează că sistemul asigurărilor de malpraxis din România este nefuncțional de peste un deceniu și jumătate. Deficiențele organizatorice din sistemul sanitar amplifică riscurile asumate atât de personalul medical, cât și de pacienți. Organizația propune un cadru normativ nou, care „să asigure protecția personalului medical și despăgubirea pacienților pentru prejudicii”.